# Vežba testiranja softvera

1. Opišite ovu stranicu
2. Kako biste testirali registraciju?
3. Koje slučajeve biste testirali?
4. Opišite jedan test detaljno po koracima.

## OPIS STRANICE

U pitanju je stranica za registraciju. Vizuelno su razdvojena dva polja različitih boja. Prvo, veće polje je plave boje i na njegovom dnu na sredini se nalazi opcija prijave na nalog ukoliko je korisnik već registrovan. Ispis je Already have an account? Sign in. Ispis Sign in je klikabilan i vodi na novu stanicu za prijavu sa korisničkim podacima.

U okviru prvog većeg polja se nalazi manje polje sive boje na čijoj se sredini u gornjem delu nalazi naziv Register. Sa obe strane naziva postoje dve linije. Ispod naziva je poziv na registraciju sa tekstom tamno sive boje Create your account...

Ispod teksta se nalaze dva polja pravougaonog oblika jedno pored drugog. Prvo polje je za unos imena a drugo za unos prezimena.

Ispod njih se nalazi jedno polje za unos imejl adrese. Ispod njega je Polje za lozinku a ispod njega polje za potvrdu lozinke.

Svih 5 polja imaju ispisane placeholdere za odgovarajući tip podataka koje je potrebno da se unesu (Ime, Prezime, Imejl, Lozinka, Potvrda lozinke). Polja su bele boje.

Ispod poslednjeg polja se nalazi checkbox koji je potrebno da korisnik štiklira kako bi se registrovao. Pored njega je ispis da korisnik pristaje na Uslove Korišćenja i Politiku Privatnosti. Ova dva uslova su klikabilna i klikom na njih se otvara manji prozor sa ispisanim dodatnim detaljima.

Ispod njih se nalazi pravougaono dugme zelene boje na kojem je ispis Register now. Klikom na njega korisnik je registrovan na stranici.

## TESTIRANJE REGISTRACIJE

1. Verifikovala bih postojanje svih navedenih delova stranice
2. Proverila dodatno koja polja su obavezna i da li postoji obaveštenje da ne smeju ostati prazna
3. Provera da li u poljima imena i prezimena mogu da se koriste brojevi i specijalni karakteri
4. Proverila bih da li se klikom na polja pokazuje indikator za pisanje i nestaju placeholder-i
5. Klik prstom i klik strelicom – da li dobijamo željeni ishod pojave indikatora za pisanje
6. Popunila bih sva polja sa svim ispravnim podacima, prihvatila uslove i kliknula na dugme Register now koje bi me odvelo na odgovarajuću stranu potvrde iste
7. Da li postoji i da li je ispravno prikazana potvrda registracije
8. Proverila bih da li stiže potvrda na imejl da je obavljena registracija
9. Pokušala bih registraciju sa svim ispravno unetim podacima osim čekiranja uslova i klikom na dugme Register i proverila koju povratnu informaciju korisnik može da očekuje nakon neuspelog pokušaja registracije u ovom slučaju
10. Proverila bih da li se klikom na checkbox pojavljuje odgovarajući checkmark
11. Pokušala bih unos ispavnih podataka različitim formatom – kombinacijom malih i velikih slova, samo velikim, samo malim, ćirilicom, eventualno drugim jezikom.
12. Testirala bih unos imejl adrese bez potpuno ispisanog domena na primer .c ili pogrešno napisanog - .gamil i slično.
13. Testirala bih minimum, maksimum karaktera za dužinu lozinke i da li se traži i postoji obaveštenje za isto
14. Testiranje simbola i brojeva, veličine slova u polju za lozinku
15. Testirala bih unos ispravnih podataka ukoliko su copy/paste
16. Testirala bih i proverila da li postoji indikator nakon unosa podataka da je tako ispisan podatak prihvaćen i može se nastaviti sa postupkom registracije ili postoji način da se prikaže nepotpuno ili pogrešno uneta informacija (boja teksta, polja, ispis, sličica)
17. Test da li se nakon registracije sva polja očiste, budu prazna ponovo
18. Test da li se nakon pogrešno unetih pa obrisanih podataka ponovo pojavljuje ispis za placeholder-e
19. Test nakon koliko unetih karaktera nestaje placeholder
20. Pokušala bih da se registrujem sa podacima već postojećeg registrovanog naloga i proverila da li sistem isto prepoznaje i daje obaveštenje

## DODATNI SLUČAJEVI ZA TESTIRANJE

* Da li klik na uslove korišćenja i politiku privatnosti vodi na odgovarajuće stranice
* Testirati vreme koje prođe nakon klika na dugme Register do pojave povratne informacije
* Provera svih ovih tačaka na različitim uređajima i operativnim sistemima
* Testiranje da li Sign in link vodi do odgovarajuće stranice za logovanje
* Test šta se dešava ako se lozinke ne poklapaju – da li prepoznaje da je greška, šta se prikazuje nakon nepoklapanja, da li postoji mogućnost da se prikaže/vidi lozinka
* Test ako nije odgovarajuća lozinka za ispravno unet imejl i podatke

## TEST PO KORACIMA

**Test: Case Sensitivity i ispis unetih podataka**

(svaka tačka sa Da li pitanjem je odvojen test, pod jednom tačkom može biti više testova)

1. Unos ispravno unetog imena i prezimena, sa velikim početnim slovom – da li sistem obeležava kao ispravno ili kao grešku
2. Unos imena i prezimena svim malim i svim velikim slovima i kombinacijom istih – da li sistem prihvata kao ispravno ili pokazuje grešku
3. Provera sa PO/BA da li je u redu da sva slova imena/prezimena budu mala/velika/kombinovana, da li ta polja smeju da sadrže specijalne karaktere, brojeve
4. Unos nestandardno unetih podataka (sva velika, mala slova, kombinacija karaktera i brojeva, drugačija veličina slova imena i prezimena) sa ispravnom imejl adresom i lozinkom + klik na Registracija – da li sistem dozvoljava
5. Unos kopiranog teksta za podatke o imenu, prezimenu, imejlu i lozinci – da li sistem dozvoljava i koju kombinaciju od ovih
6. Pokušaj registrovanja sa unetim podacima koji su kopirani
7. Unos ispravne imejl adrese sa svim velikim slovima – da li sistem prepoznaje kao grešku
8. Klik na dugme za registraciju nakon unete imejl adrese sa svim velikim slovima uz sve ostale ispravno standardno unete podatke (veliko prvo slovo imena, prezimena)